Det er knapt til å tru

Bergenspolitikken har vore fastlåst i borgarkrig blant dei borgarlege partia i årevis på grunn av ei kollektivrute.

Publisert Publisert 14. september 2015

TUNNEL: Banen bør ikkje gå over Bryggen, men i tunnel, raskt til Åsane.

Debattinnlegg

Liv Skotheim Debattansvarlig i BT

Denne artikkelen er over fem år gammel

Ove Sverre Bjørndal Steinulf Tungesvik

Er det ikkje eigentleg vilt dersom tre parti med ca. 12-14 prosent av stemmene skal diktera kvar Bybanen skal gå? Sp ønskjer neste byggetrinn til Åsane, og at den skal gå der den gjer Åsane-reisene kortast råd: I tunnel frå sentrum til Sandviken, og vidare i dagen/kortare tunnelar til Åsane/Vågsbotn.Les også:

Det er knapt til å tru at bergenspolitikken har vore fastlåst i borgarkrig blant dei borgarlege partia i årevis på grunn av traséval for ei kollektivrute. Det er viktig, men altså eit berre eit traséval. Kva er argumenta: Tidsbruk til Åsane, kva som er best for kulturminnet Bryggen, om pendlarrute til den største bydelen skal ta mest omsyn til Indre Sandviken med gang-/sykkelavstand og buss til sentrum, og kva som skapar byliv frå Bryggen og utover.

Naturmiljø, klima, kulturminnevern og byliv tilseier tunnel. Kostnaden er litt høgare, men her byggjer vi for 100 år. Likevel har V, SV og KrF insistert på Bryggen fordi det er «pent». I valkamp vågar ikkje H, Ap og MDG seia imot det. Sp finn ikkje det rettferdig.

Banen bør ikkje gå over Bryggen, men i tunnel, raskt til Åsane. Det er vårt standpunkt og det står vi for. Aller viktigast er sjølvsagt å få saka ut av daudvatnet, få vedteke bane til Åsane og byggja den, uansett trasé. Vi vil ha byggestart i komande periode, seinast 2019.

Publisert Publisert: 14. september 2015 09:42